Οι φοιτητές/τριες που προέρχονται από ομάδες με λιγότερες ευκαιρίες, δικαιούνται προσαύξησης 250 € ανά μήνα, επί της μηνιαίας επιχορήγησης που λαμβάνουν οι φοιτητές/τριες που μετακινούνται για Σπουδές ή Πρακτική άσκηση, καθώς και επιπλέον αποζημιώσεις για δαπάνες μετακίνησης, όπως περιγράφονται στα αντίστοιχα πεδία της Ιστοσελίδας για την Κινητικότητα Erasmus+ στο εξωτερικό για Σπουδές ή Πρακτική με το σχέδιο 2021.Για την ένταξη στην ομάδα φοιτητών/τριών με λιγότερες ευκαιρίες ο/η φοιτητής/τρια πρέπει να πληροί ένα τουλάχιστον από τα (1), (2) ή (3) συγκεκριμένα κοινωνικο-οικονομικά κριτήρια που ορίζει το ΙΚΥ ως Εθνική Μονάδα Συντονισμού του προγράμματος και να καταθέσει τα αντίστοιχα δικαιολογητικά που την τεκμηριώνουν.

**Κριτήρια ένταξης:**

**ΦΟΙΤΗΤΕΣ ΜΕ ΛΙΓΟΤΕΡΕΣ ΕΥΚΑΙΡΙΕΣ**

Οι φοιτητές/τριες που προέρχονται από ομάδες με λιγότερες ευκαιρίες, δικαιούνται προσαύξησης **250 € ανά μήνα**, επί της μηνιαίας επιχορήγησης που λαμβάνουν οι φοιτητές/τριες που μετακινούνται για σπουδές ή πρακτική άσκηση και πληρούν ένα τουλάχιστον από τα κατωτέρω (1) ή (2) κοινωνικο-οικονομικά κριτήρια:

1. Το κατά κεφαλήν εισόδημα να μην υπερβαίνει το ποσό των πέντε χιλιάδων **(5.000€)** Ευρώ για το πλέον πρόσφατο φορολογικό έτος.
2. Ανήκουν σε μία τουλάχιστον από τις παρακάτω Κοινωνικές Ομάδες με Λιγότερες Ευκαιρίες και το κατά κεφαλήν εισόδημα να μην υπερβαίνει το ποσό των έξι χιλιάδων **(6.000€)** Ευρώ για το πλέον πρόσφατο φορολογικό έτος:
   1. Ο φοιτητής είναι γονέας μονογονεϊκής οικογένειας.
   2. Ο φοιτητής είναι γονέας με τρία (3) τέκνα και άνω, εκ των οποίων τουλάχιστον ένα εξαρτώμενο μέλος.
   3. Ο φοιτητής είναι ορφανός από δύο γονείς, εφόσον δεν έχει υπερβεί το 25ο έτος της ηλικίας του. Ως ημερομηνία γέννησης θεωρείται η 31η Δεκεμβρίου του έτους

γέννησης και ως ημερομηνία συμπλήρωσης του 25ου έτους, θεωρείται η 31η Δεκεμβρίου 2020.

* 1. Ο φοιτητής είναι εξαρτώμενο μέλος γονέα με τρία τέκνα και άνω (εξαρτώμενα ή μη).
  2. Ο φοιτητής είναι εξαρτώμενο μέλος μονογονεϊκής οικογένειας.
  3. Ο φοιτητής είναι εξαρτώμενο μέλος με γονέα ή γονείς ή/και ένα ή περισσότερα αδέλφια εξαρτώμενα μέλη, με ποσοστό αναπηρίας τουλάχιστον 67%.
  4. Ο φοιτητής έχει σύζυγο ή/και τέκνα-εξαρτώμενα μέλη με ποσοστό αναπηρίας τουλάχιστον 67%.
  5. Ο φοιτητής είναι Έλληνας πολίτης μέλος της Μουσουλμανικής Μειονότητας της Θράκης.
  6. Ο φοιτητής είναι Ρομά.
  7. Ο φοιτητής είναι πρόσφυγας.

Φοιτητές/τριες με αναπηρία τουλάχιστον 50%, εφόσον το κατά κεφαλήν τους εισόδημα, δεν υπερβαίνει το ποσό των επτά χιλιάδων **(7.000,00€)** ευρώ.

**Μοριοδότηση φοιτητών με λιγότερες ευκαιρίες**

Οι φοιτητές/φοιτήτριες με λιγότερες ευκαιρίες, θα μοριοδοτούνται με **20 επιπλέον μόρια** (εφόσον πληρούν τα κριτήρια επιλογής) επιβραβεύοντας την επιλογή τους για συμμετοχή στο Πρόγραμμα υπερβαίνοντας τις δυσκολίες που αντιμετωπίζουν.

**Ορισμοί:**

* **Εξαρτώμενα Μέλη:** Ως Εξαρτώμενα Μέλη θεωρούνται τα πρόσωπα που αναφέρονται στη φορολογική δήλωση, σύμφωνα με το εκκαθαριστικό σημείωμα φορολογίας εισοδήματος, για το πλέον πρόσφατο φορολογικό έτος.
* **Ετήσιο Οικογενειακό Εισόδημα:** Ως Ετήσιο Οικογενειακό Εισόδημα θεωρείται **το συνολικό δηλωθέν εισόδημα**, δηλαδή το σύνολο του εισοδήματος, όπως αυτό προκύπτει από την άθροιση των εισοδημάτων από μισθωτή εργασία και συντάξεις, από επιχειρηματική δραστηριότητα, από κεφάλαιο, από υπεραξία μεταβίβασης κεφαλαίου, φορολογούμενο ή απαλλασσόμενο, πραγματικό ή τεκμαρτό, για το πλέον πρόσφατο φορολογικό έτος, στην οποία ο φοιτητής είναι υπόχρεος ή εξαρτώμενο μέλος.

Στην περίπτωση που ο φοιτητής εμφανίζεται σε αυτοτελείς φορολογικές δηλώσεις ως υπόχρεος και εξαρτώμενο μέλος αντιστοίχως, για τον υπολογισμό του ετήσιου οικογενειακού εισοδήματος, αθροίζονται τα αντίστοιχα συνολικά δηλωθέντα εισοδήματα που προκύπτουν από τις εν λόγω (αυτοτελείς) φορολογικές δηλώσεις.

* **Κατά Κεφαλήν Εισόδημα:** Ως κατά κεφαλήν εισόδημα θεωρείται το **πηλίκο** της διαίρεσης του ετήσιου οικογενειακού εισοδήματος με τον συνολικό αριθμό των προσώπων που εμφανίζονται -ως υπόχρεοι ή εξαρτώμενα μέλη- στις φορολογικές δηλώσεις οι οποίες λαμβάνονται υπ’ όψιν για τον υπολογισμό του ετήσιου οικογενειακού εισοδήματος.
* **Μονογονεϊκή Οικογένεια:** Οικογένεια με ένα γονέα ο οποίος ασκεί ή ασκούσε την επιμέλεια ενός τουλάχιστον τέκνου, για τους κάτωθι λόγους:
  + - δυνάμει δικαστικής απόφασης και ο γονέας δεν έχει συνάψει γάμο ή σύμφωνο συμβίωσης **ή**
    - παιδιά εκτός γάμου αναγνωρισμένα ή μη και ο γονέας δεν έχει συνάψει γάμο ή σύμφωνο συμβίωσης **ή**
    - υιοθεσία από έναν γονέα ο οποίος δεν έχει συνάψει γάμο ή σύμφωνο συμβίωσης

ή

ο γονέας τελεί σε χηρεία, ανεξαρτήτως ηλικίας του φοιτητή.

**Δικαιολογητικά:**

**ΔΙΚΑΙΟΛΟΓΗΤΙΚΑ ΓΙΑ ΦΟΙΤΗΤΕΣ ΜΕ ΛΙΓΟΤΕΡΕΣ ΕΥΚΑΙΡΙΕΣ**

Συγκεκριμένα, εφόσον πληροίτε 1 ή 2 από τα κατωτέρω κοινωνικό- οικονομικά κριτήρια:

***Κριτήριο 1****:* Το κατά κεφαλήν εισόδημα να μην υπερβαίνει το ποσό των 5000€ για το πλέον πρόσφατο φορολογικό έτος χρειάζεται να μας αποστείλετε:

* *Ατομικό* Εκκαθαριστικό Σημείωμα Φορολογίας Εισοδήματος (Πράξη διοικητικού προσδιορισμού φόρου) του φορολογικού έτους 2021 (όχι τη φορολογική δήλωση) που αντιστοιχεί στο ΑΦΜ σας.
* *Οικογενειακό* εκκαθαριστικό σημείωμα φορολογίας εισοδήματος του φορολογικού έτους 2021 των γονέων, εφόσον είναι Εξαρτώμενο Μέλος και του/ της συζύγου, εφόσον είναι έγγαμος.

***Κριτήριο 2****:* Όταν ανήκετε σε 1 τουλάχιστον από τις παρακάτω Κοινωνικές Ομάδες με Λιγότερες Ευκαιρίες και το κατά κεφαλήν εισόδημα να μην υπερβαίνει το ποσό των **6000€** για το φορολογικό έτος 2021 χρειάζεται να μας αποστείλετε:

* *Ατομικό* Εκκαθαριστικό Σημείωμα Φορολογίας Εισοδήματος (Πράξη διοικητικού προσδιορισμού φόρου) του φορολογικού έτους 2021 (όχι τη φορολογική δήλωση) που αντιστοιχεί στο ΑΦΜ σας.
* *Οικογενειακό* εκκαθαριστικό σημείωμα φορολογίας εισοδήματος του φορολογικού έτους 2021 των γονέων, εφόσον είναι Εξαρτώμενο Μέλος και του/ της συζύγου, εφόσον είναι έγγαμος.

Επιπρόσθετα:

* + **Περίπτωση 1**: *Ο φοιτητής είναι γονέας μονογονεϊκής οικογένειας* → Επιπρόσθετα χρειάζεται να μας αποστείλετε Πιστοποιητικό οικογενειακής κατάστασης
  + **Περίπτωση 2***: Ο φοιτητής είναι γονέας με 3 τέκνα και άνω, εκ των οποίων τουλάχιστον 1 εξαρτώμενο μέλος* → Επιπρόσθετα χρειάζεται να μας αποστείλετε Πιστοποιητικό οικογενειακής κατάστασης
  + **Περίπτωση 3***: Ο φοιτητής είναι ορφανός από δύο γονείς, εφόσον δεν έχει υπερβεί το 25ο έτος της ηλικίας του* → Επιπρόσθετα χρειάζεται να μας αποστείλετε Πιστοποιητικό οικογενειακής κατάστασης. Στην περίπτωση που δεν αναφέρεται στο Πιστοποιητικό Οικογενειακής Κατάστασης, ληξιαρχικές πράξεις θανάτου γονέων.
  + **Περίπτωση 4***: Ο φοιτητής είναι εξαρτώμενο μέλος γονέα με τρία τέκνα και άνω (εξαρτώμενα ή μη)* → Επιπρόσθετα χρειάζεται να μας αποστείλετε Πιστοποιητικό οικογενειακής κατάστασης
  + **Περίπτωση 5***: Ο φοιτητής είναι εξαρτώμενο μέλος μονογονεϊκής οικογένειας* → Για την απόδειξη της ιδιότητας γονέα ή τέκνου μονογονεϊκής οικογένειας, εκτός από το πιστοποιητικό οικογενειακής κατάστασης απαιτείται:

α) δικαστική απόφαση δυνάμει της οποίας ένας γονέας ασκεί ή ασκούσε την επιμέλεια έως την ενηλικίωση του τέκνου καθώς και Υπεύθυνη Δήλωση του ν.1599/1986 του γονέα ότι δεν είναι έγγαμος και δεν έχει συνάψει σύμφωνο συμβίωσης ή

β) τελεσίδικη δικαστική απόφαση υιοθεσίας από έναν γονέα καθώς και Υπεύθυνη Δήλωση του ν.1599/1986 (ψηφιακά εκδοθείσα ή με βεβαίωση του γνησίου της υπογραφής) του γονέα ότι δεν είναι έγγαμος και δεν έχει συνάψει σύμφωνο συμβίωσης ή

γ) ληξιαρχική πράξη θανάτου ενός γονέα, σε περίπτωση που ο Υποψήφιος είναι ορφανός από έναν γονέα, καθώς και Υπεύθυνη Δήλωση του ν.1599/1986 του άλλου γονέα (ψηφιακά εκδοθείσα ή με βεβαίωση του γνησίου της υπογραφής) ότι δεν είναι έγγαμος και δεν έχει συνάψει σύμφωνο συμβίωσης.

* + **Περίπτωση 6*:*** *Ο φοιτητής είναι εξαρτώμενο μέλος με γονέα ή γονείς ή/και ένα ή περισσότερα αδέλφια εξαρτώμενα μέλη, με ποσοστό αναπηρίας τουλάχιστον 67%.* → Επιπρόσθετα, χρειάζεται να μας αποστείλετε γνωμάτευση Πρωτοβάθμιας ή Δευτεροβάθμιας Υγειονομικής Επιτροπής ΚΕΠΑ με το απαιτούμενο ποσοστό αναπηρίας και την χρονική διάρκεια της ή αντίστοιχη Γνωμάτευση από Πρωτοβάθμιες Υγειονομικές Επιτροπές Νομαρχιών, Περιφερειών ή Φορέων Κοινωνικής Ασφάλισης ή από Ανώτατες Υγειονομικές Επιτροπές Στρατού, Ναυτικού, Αεροπορίας και Ελληνικής Αστυνομίας στην περίπτωση που έχει αναγνωρισθεί ποσοστό αναπηρίας επ' αόριστο πριν την 01-09-2011.
  + **Περίπτωση 7***: Ο φοιτητής έχει σύζυγο ή/και τέκνα-εξαρτώμενα μέλη με ποσοστό αναπηρίας τουλάχιστον 67%.* → Επιπρόσθετα χρειάζεται να μας αποστείλετε Πιστοποιητικό οικογενειακής κατάστασης και Γνωμάτευση Πρωτοβάθμιας ή Δευτεροβάθμιας Υγειονομικής Επιτροπής ΚΕΠΑ με το απαιτούμενο ποσοστό αναπηρίας και την χρονική διάρκεια της ή αντίστοιχη Γνωμάτευση από Πρωτοβάθμιες Υγειονομικές Επιτροπές Νομαρχιών, Περιφερειών ή Φορέων Κοινωνικής Ασφάλισης ή από Ανώτατες Υγειονομικές Επιτροπές Στρατού, Ναυτικού, Αεροπορίας και Ελληνικής Αστυνομίας στην περίπτωση που έχει αναγνωρισθεί ποσοστό αναπηρίας επ' αόριστο πριν την 01-09-2011.
  + **Περίπτωση 8*:*** *Ο φοιτητής είναι Έλληνας πολίτης μέλος της Μουσουλμανικής Μειονότητας της Θράκης.* → Επιπρόσθετα χρειάζεται να μας αποστείλετε, Πιστοποιητικό Δημόσιας Αρχής για την απόδειξη της ιδιότητας του Έλληνα πολίτη που ανήκει στη Μουσουλμανική Μειονότητα Θράκης ή βεβαίωση εισαγωγής σε Ίδρυμα Τριτοβάθμιας Εκπαίδευσης με την ανωτέρω ιδιότητα.
  + **Περίπτωση 9***: Ο φοιτητής είναι Ρομά →* Επιπρόσθετα χρειάζεται να μας αποστείλετε Βεβαίωση δευτεροβάθμιας ή τριτοβάθμιας οργάνωσης, στην οποία να βεβαιώνεται ότι ο φοιτητής/φοιτήτρια είναι καταγωγής Ρομά (π.χ. από την Πανελλαδική Συνομοσπονδία Ελλήνων Ρομά «ΕΛΛΑΝ ΠΑΣΣΕ»).
  + **Περίπτωση 10***:* Ο φοιτητής είναι πρόσφυγας → Επιπρόσθετα χρειάζεται να μας αποστείλετε Κάρτα ασύλου ή αίτηση χορήγησης ασύλου ή αντίστοιχο ελληνικό δημόσιο έγγραφο.